Macudairos audrašauklis
Macudairos audrašauklis (Oceanodroma matsudairae) – audrašauklinių (Hydrobatidae) šeimos jūrinių paukščių rūšis, kuri veisiasi Japonijai priklausančiose Ugnikalnių salose (Bonino salyno pietuose), žiemoja Indijos vandenyne. Šių audrašauklių populiacija nėra skaitlinga, manoma, ją sudaro apie 20 tūkst. paukščių. Mokslinis vardas rūšiai suteiktas atminti japonų ornitologą Jorikiacu Macudairą.